**รายละเอียดขอบเขตของงาน (TOR : Term of Reference)**

**โครงการป๋าเวณีปี๋ใหม่เมืองเจียงใหม่ ประจำปี 2564**

………………………………………………………………………………………………

**1. หลักการและเหตุผล**

ประเพณีสงกรานต์ หรือประเพณีปีใหม่เมือง เป็นประเพณีที่ปรากฏในเดือนเมษายน หรือเดือน 7 เหนือ เป็นวันสำคัญอีกวันหนึ่งของไทย เป็นวันฉลองการขึ้นปีใหม่ไทยที่ยึดถือปฏิบัติกันมาช้านาน และยังเป็นวันที่ครอบครัวจะได้อยู่พร้อมหน้า เนื่องจากหลายๆ ครอบครัวที่มีลูกหลานที่ไปทำงานในต่างจังหวัด ก็จะได้ใช้โอกาสนี้กลับมารวมตัวกันอีกครั้ง และร่วมกันทำกิจกรรมร่วมกัน ทั้งกิจกรรมในครอบครัว ไม่ว่าจะเป็นการเล่นน้ำสงกรานต์ รดน้ำดำหัวผู้ใหญ่ หรือเป็นกิจกรรมที่มีประโยชน์ต่อสังคม ทั้งการขนทรายเข้าวัด ทำบุญ ทำทาน

ในประเพณีปีใหม่ของล้านนามีความแตกต่างจากชาวไทยภาคกลาง เพราะประเพณีล้านนา จะมีกิจกรรมในวันปีใหม่ที่หลากหลาย ประกอบไปด้วย วันสังขานต์ล่อง, วันเน่า, วันพญาวัน, วันปากปี และวัน ปากเดือน ปากวัน ปากยาม ซึ่งจะเปลี่ยนแปลงไปตามยุคสมัยจึงเป็นจุดเด่นที่น่าสนใจแตกต่างจากภาคอื่น ซึ่งเทศกาลขึ้นปีใหม่ของคนไทย นับเป็นเทศกาลที่ประชาชนคนไทยและนักท่องเที่ยวชาวต่างประเทศต่างรอคอยที่จะเดินทางมาสัมผัสกับประเพณีสงกรานต์ล้านนากันเป็นจำนวนมาก โดยเฉพาะประเพณีสงกรานต์ ในจังหวัดเชียงใหม่ ซึ่งชาวล้านนา เรียกประเพณีนี้ว่า “ป๋าเวณีปี๋ใหม่เมืองเจียงใหม่” โดยชาวล้านนา ให้ความสำคัญวันปี๋ใหม่เมืองมาก เพราะถือเป็นการแสดงความเลื่อมใสศรัทธาต่อพุทธศาสนา แสดงความกตัญญูต่อบรรพบุรุษ ความสามัคคี และสนุกสนานในหมู่คณะ โดยในประเพณีปี๋ใหม่เมืองนั้น ทุกวัดจะมีการทำบุญสรงน้ำพระพุทธรูป พระธาตุที่สำคัญและเป็นที่เคารพนับถือของพุทธศาสนิกชน มีการเล่นสาดน้ำกันเพื่อชำระสะสางการกระทำต่าง ๆ ทั้งกาย วาจา ใจ ให้ล่วงไปกับปีเก่า และน้อมรับปีใหม่ด้วยการเอาสิ่งที่ดีงามเข้ามาอยู่กับตัวตนสร้างความสุขในการ อยู่ร่วมกันของชุมชนและสังคม ซึ่งสิ่งเหล่านี้ได้เสริมสร้างคุณค่าและความสำคัญของวันสงกรานต์ยิ่งขึ้น

เพื่อเป็นการอนุรักษ์ ส่งเสริมวัฒนธรรม ประเพณีอันดีงามของจังหวัดเชียงใหม่ และสอดรับ การสร้างความภาคภูมิใจในความเป็นพลเมืองเชียงใหม่ ให้เกิดสังคมภูมิปัญญาแห่งการเรียนรู้ในเอกลักษณ์ อัตลักษณ์ความเป็นคนเชียงใหม่ และอารยธรรมท้องถิ่นล้านนา พร้อมผลักดันเชิดชูให้โดดเด่นนำสู่อัตลักษณ์ ของอาเซียน ซึ่งกิจกรรมในงานป๋าเวณีปี๋ใหม่เมือง ถือเป็นกิจกรรมหนึ่งในการยืนยันและแสดงถึงความมุ่งมั่น ในการสมาชิกเครือข่ายเมืองสร้างสรรค์ด้านหัตถกรรมและศิลปะพื้นบ้านขององค์การยูเนสโก ประชาชน ชาวจังหวัดเชียงใหม่ ประชาชนพื้นที่ใกล้เคียง และนักท่องเที่ยว ได้มีความรู้ความเข้าใจด้านศิลปวัฒนธรรม ประเพณี และภาคภูมิใจการได้รับยกย่องจากองค์การ UNESCO ในฐานะเครือข่ายเมืองสร้างสรรค์ ด้านหัตถกรรมและศิลปะพื้นบ้าน (Chiang Mai Creative City of Craft & Folk Art)

อีกทั้งเพื่อเป็นการกระตุ้นเศรษฐกิจและการท่องเที่ยวเชิงวัฒนธรรม การจัดงานป๋าเวณีปี๋ใหม่เมือง จะมีกิจกรรมต่างๆ ที่น่าสนใจ ที่บ่งบอกถึงเอกลักษณ์ความเป็นเมืองเชียงใหม่ การมีส่วนร่วมและบูรณาการร่วมกันของหน่วยงานภาครัฐ ภาคเอกชน องค์กร เครือข่าย และประชาชนจังหวัดเชียงใหม่ ในการขับเคลื่อนการสร้างรายได้ให้กับชุมชนได้ ซึ่งสอดคล้องกับนโยบายของนายกองค์การบริหารส่วนจังหวัดเชียงใหม่ ด้าน การท่องเที่ยว กีฬา วัฒนธรรม ให้อนุรักษ์วัฒนธรรมประเพณีท้องถิ่นเชียงใหม่อย่างมีคุณค่าและสร้างรายได้สู่ชุมชนฯ ส่งเสริมอนุรักษ์และเผยแพร่ศิลปวัฒนธรรมอันดีงามของชาวเชียงใหม่ เพื่อประโยชน์ด้านการท่องเที่ยวฯ และเชิดชูวัฒนธรรม ประเพณีอันดีงามของท้องถิ่น เพื่อดูงดูดนักท่องเที่ยวระดับโลกฯ

ประกอบกับมีมติที่ประชุมของหัวหน้าส่วนราชการองค์การบริหารส่วนจังหวัดเชียงใหม่ เรื่อง การเตรียมการจัดงานประเพณีสงกรานต์ ประจำปี 2564 ให้องค์การบริหารส่วนจังหวัดเชียงใหม่เป็นเจ้าภาพ ในการจัดงาน ป๋าเวณีปี๋ใหม่เมือง และให้บูรณาการร่วมกับหน่วยงานภาครัฐและเอกชน จัดงานให้มีความหลากหลาย

/ องค์การบริหาร…

-2-

องค์การบริหารส่วนจังหวัดเชียงใหม่ ซึ่งมีภารกิจอำนาจหน้าที่ในการส่งเสริมฟื้นฟูอนุรักษ์ศิลปวัฒนธรรมล้านนา ภูมิปัญญาท้องถิ่น นายกองค์การบริหารส่วนจังหวัดเชียงใหม่ จึงได้มอบหมายให้ สำนักการศึกษา ศาสนาและวัฒนธรรม จัดกิจกรรมต่างๆ ภายใต้ โครงการป๋าเวณีปี๋ใหม่เมืองเจียงใหม่ ขึ้น

**2. วัตถุประสงค์**

1. เพื่อสืบทอดและอนุรักษ์ สืบสานวัฒนธรรม ป๋าเวณีปี๋ใหม่เมืองอันเป็นเอกลักษณ์ของล้านนาและเป็นประเพณีอันดีงามของท้องถิ่น

2. เพื่อส่งเสริมการท่องเที่ยวเชิงวัฒนธรรม สร้างรายได้ และกระตุ้นเศรษฐกิจของจังหวัดเชียงใหม่ในช่วงเทศกาลป๋าเวณีปี๋ใหม่เมือง

3. เพื่อแสดงออกถึงความรัก ความกตัญญูกตเวทีต่อผู้มีพระคุณและผู้ที่เคารพนับถือ และเพื่อความเป็นสิริมงคลของประชาชนจังหวัดเชียงใหม่ สร้างความตระหนักรู้ให้ความสำคัญกับป๋าเวณีปี๋ใหม่เมือง

4. เพื่อบูรณาการและการมีส่วนร่วมของส่วนราชการ ภาครัฐ เอกชน องค์กร เครือข่ายประชาชน ในจังหวัดเชียงใหม่ร่วมจัดกิจกรรมในเทศกาลป๋าเวณีปี๋ใหม่เมืองเจียงใหม่

**3. สถานที่ดำเนินงาน**

ณ บริเวณพื้นที่อำเภอเมืองเชียงใหม่ จังหวัดเชียงใหม่

**4. ระยะเวลาการดำเนินงาน**

วันที่ 4 เมษายน – 18 เมษายน 2564

**5. เป้าหมาย**

1. จัดกิจกรรมงานป๋าเวณีปี๋ใหม่เมืองเจียงใหม่ ดังนี้

- การจัดสื่อประชาสัมพันธ์และแถลงข่าวการจัดงาน “ป๋าเวณีปี๋ใหม่เมืองเจียงใหม่”

- กิจกรรมการประกวดต่างๆ

- กิจกรรมพิธีเปิดงาน “ป๋าเวณีปี๋ใหม่เมืองเจียงใหม่”

- กิจกรรม ที่เกี่ยวข้องกับป๋าเวณีปี๋ใหม่เมืองของจังหวัดเชียงใหม่

2. มีหน่วยงานภาครัฐ เอกชน องค์กร เครือข่าย ประชาชนในจังหวัดเชียงใหม่มีส่วนร่วมและบูรณาการจัดกิจกรรมต่างๆ ตามโครงการ

**6.ขอบเขตการดำเนินงาน**

(...............................) (...............................) (...............................) (...............................) (...............................)

นางสาวอภิรดี หนองสิมมา นางอนงค์ ศรีบุญเรือง นางวรรณภา โคตรศรี นางสาวสุดาภัทร์ ศรีบุรินทร์ นางสาวรัตติกาล ชมภูรัตน์

ผู้อำนวยการส่วนบริหารการศึกษา ศึกษานิเทศก์ชำนาญการพิเศษ นักจัดการงานทั่วไปชำนาญการ นักจัดการงานทั่วไปปฏิบัติการ นักวิชาการศึกษาปฏิบัติการ

ผู้อำนวยการส่วนบริหารการศึกษา

นางสาวอภิรดี หนองสิมมา

ผู้อำนวยการส่วนบริหารการศึกษา

(...............................) (...............................) (...............................) (...............................) (...............................)

นางสาวอภิรดี หนองสิมมา นางอนงค์ ศรีบุญเรือง นางวรรณภา โคตรศรี นางสาวสุดาภัทร์ ศรีบุรินทร์ นางสาวรัตติกาล ชมภูรัตน์

ผู้อำนวยการส่วนบริหารการศึกษา ศึกษานิเทศก์ชำนาญการพิเศษ นักจัดการงานทั่วไปชำนาญการ นักจัดการงานทั่วไปปฏิบัติการ นักวิชาการศึกษาปฏิบัติการ

ผู้อำนวยการส่วนบริหารการศึกษา

นางสาวอภิรดี หนองสิมมา

ผู้อำนวยการส่วนบริหารการศึกษา

รายละเอียดตามเอกสารแนบ

/ 7. คุณสมบัติ...

- 3 –

**7. คุณสมบัติผู้เสนอราคา**

7.1 ผู้เสนอราคาต้องเป็นผู้มีอาชีพรับจ้างงานที่ประกวดราคาจ้าง โดยให้แนบสำเนาหนังสือรับรองการจดทะเบียนนิติบุคคลที่กรมพัฒนาธุรกิจการค้า กระทรวงพาณิชย์ ออกให้ไม่เกิน 6 เดือน นับถึงวันที่เสนอราคา

7.2 ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานตามระเบียบของทางราชการ และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบทางราชการ

7.3 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศประกวดราคาอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

7.4 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มครองเช่นว่านั้น

7.5 ผู้เสนอราคาต้องไม่เป็นผู้ที่ถูกประเมินสิทธิผู้เสนอราคาในสถานะที่ห้ามเข้าเสนอราคา และห้ามทำสัญญาตามที่ กวพ.กำหนด

7.6 ผู้เสนอราคาต้องผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนจังหวัดเชียงใหม่

7.7 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายไม่ถูกต้องครบถ้วนในสาระสำคัญ

7.8 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement: e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

7.9 คู่สัญญาต้องรับจ่ายเงินผ่านบัญชีเงินฝากธนาคาร เว้นแต่การรับจ่ายเงินแต่ละครั้ง ซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

7.10 ผู้เสนอราคาต้องเป็นนิติบุคคลที่มีผลงาน ประสบการณ์ด้านการจัดกิจกรรมประเภทเดียวกันหรือที่เกี่ยวข้องใกล้เคียงกับขอบเขตของงานว่าจ้างนี้ และเคยดำเนินงานดังกล่าวให้กับหน่วยงานของรัฐ รัฐวิสาหกิจ และมีวงเงินตามสัญญาในฉบับเดียวไม่ต่ำกว่า 4,000,000.- บาท (สี่ล้านบาทถ้วน) โดยต้องมีหนังสือรับรองหรือสำเนาสัญญาตามวงเงินแนบมาด้วย

**8.** **กำหนดการเสนอข้อเสนอทางเทคนิค**

ผู้เสนอราคาต้องนำเสนอข้อมูลด้านเทคนิค หลังจากยื่นข้อเสนอด้านราคา ภายใน 1 วันทำการ เพื่อพิจารณาคัดเลือกผู้ชนะการเสนอราคา โดยผู้เสนอราคาต้องนำเสนอข้อเสนอทางเทคนิคในลักษณะรูปเล่มอย่างน้อย ดังนี้

/ 8.1 สถานที่...

- 4 -

8.1 สถานที่จัดงานที่สามารถรองรับกิจกรรมต่างๆ และรองรับผู้ร่วมงานได้จำนวนไม่น้อยกว่า 300 คน และมีพื้นที่ไม่น้อยกว่า 1,000 ตารางเมตร ครอบคลุมทุกกิจกรรมของการจัดงาน

8.2 รูปแบบและแนวคิดการจัดงานโดยรวม โดยเสนอชื่องาน ออกแบบพื้นที่ รูปแบบ การตกแต่งสถานที่จัดงาน และกิจกรรมอื่นๆ ที่เกี่ยวข้องให้เหมาะสมและสอดคล้องกับแนวคิด (Theme) การจัดงาน โดยวางผังพื้นที่ในสัดส่วนให้มีความเหมาะสม รวมทั้งออกแบบการติดตั้งระบบแสง เสียง ระบบสื่อสารและอุปกรณ์อื่นๆ ที่เกี่ยวข้องในบริเวณพื้นที่จัดงาน ที่ทำให้งานสมบูรณ์มากที่สุด โดยนำเสนอรูปแบบการตกแต่งสถานที่ให้ชัดเจน แผนผังการจัดงาน (Floor Plan) พร้อมแสดงภาพจำลอง (Perspective)

8.3 ออกแบบตราสัญลักษณ์การจัดงาน (LOGO) โดยให้สอดคล้องกับแนวคิดการจัดงาน

8.4 รูปแบบและแนวคิดและรายละเอียดการจัด กิจกรรมการการประกวดและการแสดงศิลปวัฒนธรรมล้านนาที่บ่งบอกถึงอัตลักษณ์ความเป็นล้านนาของจังหวัดเชียงใหม่เพื่อส่งเสริมการท่องเที่ยวจังหวัดเชียงใหม่และตลอดจนกิจกรรมต่างๆ ตามรายละเอียดโครงการขอบเขตการดำเนินงาน

8.5 ข้อเสนอพิเศษ ที่ก่อให้เกิดประโยชน์ต่อการจัดกิจกรรมตามโครงการฯ

**9. หลักเกณฑ์และสิทธิในการพิจารณา**

9.1 ในการพิจารณาผู้ชนะการยื่นข้อเสนอราคาประกวดอิเล็กทรอนิกส์ครั้งนี้ องค์การบริหารส่วนจังหวัดเชียงใหม่จะใช้หลักเกณฑ์การประเมินค่าประสิทธิภาพต่อราคา (Price Performance) โดยพิจารณาให้คะแนนตามปัจจัยและน้ำหนักที่กำหนดดังนี้

- ราคาที่ยื่นข้อเสนอ (Price) กำหนดน้ำหนักเท่ากับร้อยละ 35

- คุณภาพและคุณสมบัติที่เป็นประโยชน์ต่อทางราชการกำหนดน้ำหนักเท่ากับร้อยละ 65

โดยคณะกรรมการจะพิจารณาข้อเสนอด้านเทคนิค พิจารณาให้คะแนนจากรูปแบบและความคิดสร้างสรรค์และเป็นประโยชน์ต่อทางราชการ โดยให้ผู้เสนอราคาจัดทำเอกสารนำเสนอให้เห็นภาพเสมือนจริง (Perspective View) เสนอชื่องาน ออกแบบพื้นที่ รูปแบบการตกแต่งสถานที่จัดงาน และกิจกรรมอื่นๆ ที่เกี่ยวข้องให้เหมาะสมและสอดคล้องกับแนวคิด (Theme) การจัดงาน โดยวางผังพื้นที่ในสัดส่วนให้มีความเหมาะสม รวมทั้งออกแบบการติดตั้งระบบแสง เสียง ระบบสื่อสารและอุปกรณ์อื่นๆ ที่เกี่ยวข้องในบริเวณพื้นที่จัดงาน ที่ทำให้งานสมบูรณ์มากที่สุด โดยนำเสนอรูปแบบการตกแต่งสถานที่ให้ชัดเจน แผนผังการจัดงาน (Floor Plan) มาในข้อเสนอทางเทคนิค เพื่อให้กรรมการพิจารณาดังนี้

1. พิจารณาการนำเสนอในส่วนของแผนการดำเนินงาน การเลือกสถานที่ การจัดการ และ การแบ่งสัดส่วนของพื้นที่ในการจัดกิจกรรม งานการออกแบบตราสัญลักษณ์การจัดงาน การออกแบบเวที การแสดงและการประกวด รูปแบบแนวคิดการจัดงานที่สร้างสรรค์สอดคล้องกับวัตถุประสงค์ของโครงการมีความน่าสนใจและเหมาะสมเป็นประโยชน์ต่อทางราชการ ความคิดริเริ่มสร้างสรรค์ ( Concept )
2. พิจารณาการนำเสนอรูปแบบการประชาสัมพันธ์ น่าสนใจสร้างสรรค์เป็นประโยชน์ต่อทางราชการ

3) พิจารณา…

- 5 –

1. พิจารณาการนำเสนอสถานที่และรูปแบบ แนวความคิด กิจกรรมในการแถลงข่าวที่น่าสนใจสร้างสรรค์ แปลกใหม่ ดึงดูดความสนใจ และเป็นประโยชน์ต่อทางราชการ
2. พิจารณาการนำเสนอรูปแบบและเทคนิคกิจกรรมน่าสนใจ อย่างสร้างสรรค์และการนำเสนอพิธีกรดำเนินรายการที่มีประสบการณ์ มีชื่อเสียง มีไหวพริบ ตามรายละเอียดครบถ้วนตาม TOR (พิจารณาจากประวัติการทำงาน และประสบการณ์การทำงาน)
3. พิจารณาการนำเสนอรูปแบบ แนวคิด รายละเอียดการจัดกิจกรรม

- การแสดงศิลปวัฒนธรรมที่บ่งบอกถึงอัตลักษณ์ความเป็นล้านนาของจังหวัดเชียงใหม่ ตามรายละเอียดโครงการ ขอบเขตการดำเนินงานอย่างครบถ้วน

- กิจกรรม “สืบฮีต สานฮอย วิถีแห่งภูมิปัญญาล้านนาเชียงใหม่” ตามรายละเอียดโครงการ ขอบเขตการดำเนินงานอย่างครบถ้วน

1. พิจารณาการนำเสนอรูปแบบ แนวคิดและรายละเอียดการจัดกิจกรรมการประกวดเทพีสงกรานต์เชียงใหม่ ประจำปี 2564 ที่น่าสนใจ สร้างสรรค์ สอดคล้องกับวัฒนธรรมและประเพณีอันดีงาม
2. ความพร้อมและประสบการณ์ของผู้เสนอราคาในการดำเนินงาน

- โครงสร้างการบริหารบุคลากร

- ประวัติการทำงานและผลงานของผู้เสนอราคา (Company Profile)

- ประสบการณ์ในการบริหารจัดการงานประเพณีวัฒนธรรม การแสดงศิลปวัฒนธรรม การจัดประกวดที่สอดคล้องกับโครงการ หรืองานที่ส่งเสริมอัตลักษณ์วัฒนธรรมในช่วง 3 ปี ที่ผ่านมา

- ผลงาน 3 ผลงาน

- ผลงาน 2 ผลงาน

8) ข้อเสนอพิเศษ ที่ก่อให้เกิดประโยชน์ต่อการจัดกิจกรรมตามโครงการ

**กำหนดหลักเกณฑ์การให้คะแนนข้อเสนอด้านเทคนิคในการพิจารณารูปแบบของงาน ดังนี้**

|  |  |  |
| --- | --- | --- |
| **หัวข้อ** | **หลักเกณฑ์การให้คะแนน** | **น้ำหนักความสำคัญ**  **(100 คะแนน)** |
| 1 | พิจารณาการนำเสนอในส่วนของแผนการดำเนินงาน การเลือกสถานที่ การจัดการและ การแบ่งสัดส่วนของพื้นที่ในการจัดกิจกรรม งานการออกแบบตราสัญลักษณ์การจัดงาน การออกแบบเวทีการแสดงและการประกวด รูปแบบแนวคิดการจัดงานที่สร้างสรรค์สอดคล้องกับวัตถุประสงค์ของโครงการมีความน่าสนใจและเหมาะสมเป็นประโยชน์ต่อทางราชการ ความคิดริเริ่มสร้างสรรค์ ( Concept ) | 20 |

/ พิจารณา...

- 6 -

|  |  |  |
| --- | --- | --- |
| **หัวข้อ** | **หลักเกณฑ์การให้คะแนน** | **น้ำหนักความสำคัญ**  **(100 คะแนน)** |
| 2 | พิจารณาการนำเสนอรูปแบบการประชาสัมพันธ์ น่าสนใจสร้างสรรค์เป็นประโยชน์ต่อทางราชการ | 15 |
| 3 | พิจารณาการนำเสนอสถานที่และรูปแบบ แนวความคิด กิจกรรมในการแถลงข่าวที่น่าสนใจสร้างสรรค์ แปลกใหม่ ดึงดูดความสนใจ และเป็นประโยชน์ต่อทางราชการ | 10 |
| 4 | พิจารณาการนำเสนอรูปแบบและเทคนิคกิจกรรมน่าสนใจ อย่างสร้างสรรค์และการนำเสนอพิธีกรดำเนินรายการที่มีประสบการณ์ มีชื่อเสียง มีไหวพริบ ตามรายละเอียดครบถ้วนตาม TOR (พิจารณาจากประวัติการทำงาน และประสบการณ์การทำงาน) | 10 |
| 5 | พิจารณาการนำเสนอรูปแบบ แนวคิด รายละเอียดการจัดกิจกรรม  - การแสดงศิลปวัฒนธรรมที่บ่งบอกถึงอัตลักษณ์ความเป็นล้านนาของจังหวัดเชียงใหม่ ตามรายละเอียดโครงการ ขอบเขตการดำเนินงานอย่างครบถ้วน  - กิจกรรม “สืบฮีต สานฮอย วิถีแห่งภูมิปัญญาล้านนาเชียงใหม่” ตามรายละเอียดโครงการ ขอบเขตการดำเนินงานอย่างครบถ้วน | 15 |
| 6 | พิจารณาการนำเสนอรูปแบบ แนวคิดและรายละเอียดการจัดกิจกรรมการประกวดเทพีสงกรานต์เชียงใหม่ ประจำปี 2564 ที่น่าสนใจ สร้างสรรค์ สอดคล้องกับวัฒนธรรมและประเพณีอันดีงาม | 10 |
| 7 | ความพร้อมและประสบการณ์ของผู้เสนอราคาในการดำเนินงาน  - โครงสร้างการบริหารบุคลากร (3)  - ประวัติการทำงานและผลงานของผู้เสนอราคา (Company Profile) (2)  - ประสบการณ์ในการบริหารจัดการงานประเพณีวัฒนธรรม การแสดงศิลปวัฒนธรรม การจัดประกวดที่สอดคล้องกับโครงการ หรืองานที่ส่งเสริมอัตลักษณ์วัฒนธรรมในช่วง 3 ปี ที่ผ่านมา  - ผลงาน 3 ผลงาน (5)  - ผลงาน 2 ผลงาน (3) | 10 |
| 8 | ข้อเสนอพิเศษ ที่ก่อให้เกิดประโยชน์ต่อการจัดกิจกรรมตามโครงการ | 10 |
|  | **รวมคะแนนทั้งหมด** | 100 |

**เกณฑ์การตัดสินข้อเสนอทางเทคนิค จะคัดเลือกจากผู้ที่ได้รับคะแนนรวมแล้วไม่ต่ำกว่าร้อยละ 70**

/ 9.2 หากผู้เสนอ...

- 7 –

9.2 หากผู้เสนอราคารายได้มีคุณสมบัติไม่ถูกต้องตามข้อ 3 หรือยื่นหลักฐานการยื่นข้อเสนอไม่ถูกต้อง หรือไม่ถูกต้องครบถ้วนตามข้อ 4 หรือยื่นข้อเสนอไม่ถูกต้องตามข้อ 5 แล้วคณะกรรมการพิจารณาผลการประกวดราคาอิเล็กทรอนิกส์จะไม่รับพิจารณาราคาของผู้เสนอราคานั้น เว้นแต่เป็นข้อผิดพลาด หรือผิด

ลงเพียงเล็กน้อย หรือผิดแผกไปจากเงื่อนไขของเอกสารประกวดราคาอิเล็กทรอนิกส์ในส่วนที่มิใช่สาระสำคัญทั้งนี้เฉพาะในกรณีที่พิจารณาเห็นว่าจะเป็นประโยชน์ต่อจังหวัดเท่านั้น

9.3 องค์การบริหารส่วนจังหวัดเชียงใหม่สงวนสิทธิ์ไม่พิจารณาข้อเสนอของผู้เสนอราคาโดยไม่มีการผ่อนผัน ในกรณีดังต่อไปนี้

1. ไม่ปรากฏชื่อผู้เสนอราคารายนั้นในบัญชีผู้รับเอกสารประกวดราคาอิเล็กทรอนิกส์ของจังหวัด
2. ไม่กรอกชื่อนิติบุคคล/บุคคลธรรมดา หรือลงรายมือชื่ออิเล็กทรอนิกส์ของผู้เสนอราคาอย่างหนึ่งอย่างใด หรือทั้งหมดในใบเสนอราคา
3. เสนอรายละเอียดแตกต่างไปจากเงื่อนไขที่กำหนดในเอกสารประกวดราคาอิเล็กทรอนิกส์ที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

9.4 ในการตัดสินการประกวดราคาอิเล็กทรอนิกส์หรือในการทำสัญญาคณะกรรมการพิจารณาผลการประกวดราคาอิเล็กทรอนิกส์หรือองค์การบริหารส่วนจังหวัดเชียงใหม่มีสิทธิให้ผู้เสนอราคาชี้แจ้งข้อเท็จจริงสภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนจังหวัดเชียงใหม่มีสิทธิที่จะไม่รับข้อเสนอ ไม่รับราคา หรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

9.5 องค์การบริหารส่วนจังหวัดเชียงใหม่ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่เสนอทั้งหมดก็ได้และอาจพิจารณาเลือกจ้าง ในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการประกวดราคาอิเล็กทรอนิกส์โดยไม่พิจารณาจัดจ้างเลยก็ได้ สุดแต่จะพิจารณา ทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนจังหวัดเชียงใหม่เป็นเด็ดขาด ผู้เสนอราคาจะเรียกร้องค่าเสียหายใดๆ มิได้รวมทั้งจังหวัดจะพิจารณายกเลิกการประกวดราคาอิเล็กทรอนิกส์และลงโทษผู้เสนอราคาเป็นผู้ทิ้งงานไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุที่เชื่อถือได้ว่าการยื่นข้อเสนอกระทำการโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดา หรือนิติบุคคลอื่นมาเสนอราคาแทน เป็นต้น

ในกรณีที่ผู้เสนอราคารายที่เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการพิจารณาผลการประกวดราคาอิเล็กทรอนิกส์หรือองค์การบริหารส่วนจังหวัดเชียงใหม่จะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่า ผู้เสนอราคาสามารถดำเนินงานตามประกวดราคาจ้างอิเล็กทรอนิกส์ให้สมบูรณ์ หากคำชี้แจงไม่เป็นที่รับฟังได้ องค์การบริหารส่วนจังหวัดเชียงใหม่มีสิทธิที่จะไม่รับข้อเสนอหรือไม่รับราคาของผู้เสนอราคารายนั้น

/ 9.6 ในกรณี…

- 8 -

9.6 ในกรณีที่ปรากฏข้อเท็จจริงภายหลังจากการพิจารณาข้อเสนอว่าผู้เสนอราคาที่มีสิทธิได้รับการคัดเลือกเป็นผู้เสนอราคาที่มีผลประโยชน์ร่วมกันกับผู้เสนอราคารายอื่นๆ ณ วันประกาศประกวดราคา

อิเล็กทรอนิกส์ หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม องค์การบริหารส่วนจังหวัดเชียงใหม่มีอำนาจที่จะตัดรายชื่อผู้เสนอราคา ราคาที่ได้รับคัดเลือกรายดังกล่าวออกและองค์การบริหารส่วนจังหวัดเชียงใหม่จะพิจารณาลงโทษผู้เสนอราคารายนั้นเป็นผู้ทิ้งงาน

**10. ค่าจ้างและจ่ายเงิน**

รายละเอียดการแบ่งงวดงาน แบ่งออกเป็น 1 งวดดังนี้

งวดที่ 1 (งวดสุดท้าย) ในอัตราร้อยละ 100 ของวงเงินตามสัญญา

- โดยผู้รับจ้างจัดทำหนังสือส่งมอบงานต่อคณะกรรมการตรวจรับจ้างหลังจากได้ดำเนินการตามรายละเอียดข้อกำหนดขอบเขตงานจ้างทั้งหมดให้แก่ผู้ว่าจ้างภายใน 40 วัน นับถัดจากวันลงนามในสัญญา และคณะกรรมการตรวจรับการรับจ้างเรียบร้อยแล้ว โดยผ่านความเห็นชอบจากผู้ว่าจ้าง

**11. การรับประกันความชำรุดบกพร่อง**

ผู้รับจ้างจะต้องรับประกันความชำรุดบกพร่องหรือข้อขัดข้องของงานจ้างตลอดระยะเวลาการดำเนินงานตามขอบเขตงานจ้างนี้ หากความชำรุดบกพร่องหรือความเสียหายนั้นเกิดจากความผิด หรือความบกพร่องของผู้รับจ้าง ผู้รับจ้างจะต้องรีบจัดการแก้ไขทันทีเพื่อให้ใช้การได้ดังเดิมโดยเร็ว นับตั้งแต่ได้รับแจ้งความชำรุดบกพร่องจากองค์การบริหารส่วนจังหวัดเชียงใหม่ หรือแก้ไขให้ใช้การได้ดังเดิมภายในระยะเวลาที่คณะกรรมการตรวจรับพัสดุกำหนด โดยไม่คิดค่าใช้จ่ายใดๆ ทั้งสิ้น

**12. งบประมาณดำเนินการ**

งบประมาณองค์การบริหารส่วนจังหวัดเชียงใหม่ ประจำปีงบประมาณ 2564 จำนวน 10,000,000.- บาท (สิบล้านบาทถ้วน) **ทั้งนี้องค์การบริหารส่วนจังหวัดเชียงใหม่ จะดำเนินการจัดซื้อ จัดจ้างเมื่อมีงบประมาณเพียงพอต่อการเบิกจ่ายเท่านั้น**

**อัตราการปรับ**

ในกรณีผู้รับจ้างไม่สามารถส่งมอบงานได้ตามกำหนดเวลา หรือส่งมอบงานจ้างไม่ถูกต้องครบถ้วนตามสัญญาหรือข้อตกลงเป็นหนังสือ องค์การบริหารส่วนจังหวัดเชียงใหม่จะปรับเป็นรายวันในอัตราร้อยละ 0.10 (ศูนย์จุดหนึ่งศูนย์) ของราคาจ้างนั้น นับแต่วันครบกำหนดแล้วเสร็จ จนถึงวันที่ส่งมอบงานจ้างถูกต้องครบถ้วนตามสัญญาหรือข้อตกลงเป็นหนังสือ

/ หากการส่งมอบ…

- 9 -

หากการส่งมอบงานจ้างล่าช้า หรือส่งมอบงานไม่ถูกต้องครบถ้วนตามสัญญาหรือข้อตกลงเป็นหนังสือในรายการใดไม่เป็นประโยชน์ต่อองค์การบริหารส่งวนจังหวัดเชียงใหม่ หรือไม่เป็นไปตามวัตถุประสงค์ของการจ้างงานนี้แล้ว องค์การบริหารส่วนจังหวัดเชียงใหม่มีสิทธิ์ปฏิเสธการรับมอบงานดังกล่าว และหักราคาค่าจ้างตามส่วนของรายการที่องค์การบริหารส่วนจังหวัดเชียงใหม่ปฏิเสธนั้นนอกจากการปรับได้อีกด้วย

นอกจากนี้ ผู้รับจ้างยอมให้องค์การบริหารส่วนจังหวัดเชียงใหม่ เรียกค่าเสียหายอันเกิดจากการที่ผู้รับจ้างส่งมอบงานล่าช้าได้อีกด้วย

**13. หน่วยงานรับผิดชอบ**

องค์การบริหารส่วนจังหวัดเชียงใหม่

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*